Rime-rame d' efant

On rime-rame d' efant (on dit eto : ene contene u on rima d' efant), c' est ene pitite tournurete ki les efants djhèt, u k' on dit ås efants, po djouwer. 

I polént esse eto dit cwand on dmandéve di raconter ene fåve, po fé linwter les efants.

Les toitche-linwe sont eto rwaitîs pacô come des rimes-rames d' efants.

 Sôres di rime-rame d' efant 
 les contenes (rimas po-z aprinde les nombes)
 les contenes po poter
 les zoupleuses
 les hosseuses
 les doetreces
 les tiestreces (rimas sol tiesse)
 les biesreces (rimas so les biesses)
 Les soyeuses
 Les rimes a disti
 Les djeus d' pougns

 Rime-rames avou les biesses 
 Tot prindant ene biesse å Bon Diu so leu doet, les efants polèt dire :
Costirete del Sint-Mårtén,
Si ti n' mi dis nén 
K' i frè bon dmwin 
Dji t' côpe li tiesse inte deus fiermints.Temoen d' Nwezeu, skepyî diviè 1918.

 Avou les caracoles.
thumb
Caracole, lumçon;tape tes coines å lon
Caracole,pistole,grand-mere Iyole
Caracole,pistole,michtrole;muche tes croles
Caracole,Muche tes crolesMuche tes coines et tes saeyeasT' årès plin ene téle di clair laecea

 Avou les poyes
<i>Rossete poyete
Ki monte sol berwete;
Rossez poyon
Ki monte sol begnon.Joselyne Mostenne Li Châle, p. 12.

 Contenes avou des ptits nos 
 Rima ås ptits nos
Djihan et Djhene fiyént del tcheneDjihan trota Djihene si såva.

Djan et Djene rivnént d' DinantDjene touma, Djan l' ramassa; 
Djene fijha des wåfes, Djan les magna.De la Meuse à l' Ardenne, l° 2 (1986) p. 98.N' av' nén veyou Louwis
Al copete di s' tcheri Ki disploméve les poyes 
Po fé del ratatouye ?Djozé, Djozete 
Ki tcheye, ki pete, Dins lès stapetes 
D' amon Lorete.Sovnance di djonnesse da J. Schoovaerts. 

 Tiestreces 
Dins l' pus corant des rime-rame tiestreces, on toutche les tchveas, li front, les orayes, les ouys, li nez onk après l' ôte; al fén, on mete li doet dins l' boke, avou l' dierin no.Li corti ås ptitès biesses
Li bucaLes deus schoûtas
Les deus waitasLi noda
L' avala.Eployî pa L. Mahin. 

Vo-z è ci ene ôte, la k'  cmince purade på minton :
Minton (tot piçant l' minton)
Boke di mignon (tot toutchant l' boke)
Nézet (tot piçant l' nez)
Ouyet (tot toutchant onk des ouys)
Tipe e-n erî l' bonete (tot fijhant toumer l' bonete di l' efant e-n erî l' front).Ramexhné pa Freddyne Lespagnard di Tchinne-al-Pire; Li dierinne fråze est notêye "Tic la ribonique".

La ene tiestrece ki dischind pus bas, mins fok po les ptits gaméns :
Li djeu ås biesses (les tchveas)Les deus finiesses (les ouys)
Li shofla (tot toutchant l' nez)L' avala (tot toutchant l' boke)
Li tabeur ås canadas (tot toutchant l' vinte)Li ptit xhuflet ki va todi (tot toutchant li ptit vé)DTW a "avala".

 Coufî-coufou 
C' esteut ene feye Coufî-coufou, 
Ki shofléve si mere e cou. 
I shofla si lon 
K' i rescontra Mareye Grognon
- Wice alez vs, Mareye Grognon? 
- Dji va-st ås viers et ås lumçons, 
Po monsieu l' curé, 
K' a les fives et les fruzions

 Totès sôres 
– Bimbam ! Kî çk' est moirt ?
– C' est Gaspård.
– Kî çki l' a dit ?
– Li ptite soris
– Wice est ele ?
– Didins l' tchapele.
– Ki fwait ele ?
– Des dinteles.
– Po kî ?
– Po Monsieu, po Madame, et po tos les rwès d' Espagne.

 Dins des ôtes lingaedjes 
E l' arabe marokin, on pout de côps rtrover li sourdant istorike di sacwants rime-rames d' efant, come do Tikchbila

 Alére 
 Motî del Gléjhe p. 166-172.
 De la Meuse à l' Ardenne'', l° 2 (1986) pp. 97-103; l° 3 pp. 77-83 & l° pp 75-90.



 Cwand troes vatches evont-st ås tchamps
 Sacwants rimas d' efant
 Rime-rame d' après Lidje 
  Françoise Lempereur, « Où est passée la petite souris verte qui courait dans l’herbe ? Réflexion sur l’univers (désen)chanté des enfants »

 Sourdants & pî-notes 

*